
ПРАВИЛНИК ЗА ВЪТРЕШНИЯ РЕД В ХИЖА „ЛЮЛЯК“

ГЛАВА ПЪРВА
ОБЩИ ПОЛОЖЕНИЯ
Чл. 1 С правилника се определя реда за ползване, задълженията на персонала и на посетителите в хижа „Люляк“ гр. Стралджа и прилежащите към нея помещения.

Чл. 2 Хижа „Люляк“ е общинска собственост. Тя е предназначена за нощуване и почивка на всички организирани и неорганизирани посетители.

Чл. 3 Хижата се стопанисва и управлява от Община Стралджа.

ГЛАВА ВТОРА
РЕД ЗА ПОЛЗВАНЕ НА ОБЕКТА

Чл. 4 Хижа „Люляк“ приема посетители по всяко време.

Чл. 5 (1) Посетителите се настаняват по реда на пристигането им до запълване на обема й.
          	(2) Когато броят на посетителите надвишава възможностите за настаняване, спазва се следният ред: най-напред се настаняват майките с деца, бременните, заболелите и децата, децата до 7-годишна възраст, хора с увреждания лицата в напреднала възраст.
           (3) Деца до 18-годишна възраст се регистрират за нощувка, ако се придружават от родител, попечител, настойник, учител или водач, като последните удостоверяват качеството си на придружител с нотариално заверена декларация.
(4) При желание за ползване от посетители на целия обект, независимо от броя на заявените нощувки се заплаща такса за всички легла в обекта.

Чл. 6 Нощуващите посетители ползват безплатно туристическата кухня, туристическата столова и други общи помещения извън таксите, посочени в Наредба № 5 за определянето и администрирането на местните такси и цени на услуги.

Чл. 7 От 22.30 часа до 6.00 часа и от 14.00 часа до 16.00 часа след обяд се забраняват всякакви дейности свързани със силен шум, пречещ на отдиха на посетителите.

Чл. 8 Пушенето във всички помещения на хижата е забранено.

Чл. 9 Спалните помещения се освобождават до 12.00 часа на следващия ден. 

Чл. 10 Всеки посетител е длъжен след използването на столова или другите места за хранене, да почисти и подреди, като изхвърли на определените за целта места отпадъците.

Чл. 11 Всеки посетител има право след като уреди с домакина престоя си в хижата, да ползва безплатно съдовете на кухнята, които трябва да върне измити и почистени.

Чл. 12 (1) Използването на съоръженията и инвентара в двора и района на хижата трябва да бъде грижливо.
            (2) Отпадъците трябва да се събират и хвърлят в определените за тази цел съдове.

Чл. 13 Забранява се замърсяването на водите във вододайните зони и водите за пиене.

Чл. 14 Забранява се късането на цветя в двора и района, чупенето на клони, паленето на огън и постройката на биваци извън определените за тази цел места.

ГЛАВА ТРЕТА
ПРАВА И ЗАДЪЛЖЕНИЯ НА ПЕРСОНАЛА В ХИЖА „ЛЮЛЯК“

А. ДОМАКИН НА ХИЖАТА

Чл. 15 Домакинът на хижата е длъжен:
 (1) Да постави на видно за посетители място следната информация:
	 а) имена и телефон за контакт ;
             б) правилник за вътрешния ред в хижа „Люляк“;
             в) ценоразпис на нощувките, в това число обявените отстъпки за членове на ТД „Кале” и други.
           (2) Да води регистър на настанените посетители, като записването и заплащането на нощувките се извършва преди настаняването.
  а)при настаняване на посетителите в хижата същите попълват адресна карта;
             б)същите представят попълнената с всички реквизити адресна карта и документ за самоличност;
             в) след заплащане на цената за нощувка се извършва настаняването в стаята;
             г) издава документ за всяка продажба на туристическа услуга;
             д) вписва в регистъра за настанените посетители всички адресни карти.
           (3) Да изисква от придружителя на групи с деца до 18-годишна възраст, които се регистрират за нощувка документ, удостоверяващ качеството си на придружител.
           (4) Да изисква от лицата членовете на Туристическо дружество „Кале”-гр.Стралджа, които се регистрират за нощувка актуален документ за членство в дружеството.
(5) Отговаря за спазване изискванията на МВР- за адресна регистрация.
(6) Да поддържа обща аптечка, заредена с медикаменти.
            (7) Да посреща приветливо посетителите и да се отнася внимателно с тях.
(8) Да познава добре района на хижата и да упътва туристите.
(9) Да спазва точно правилника за вътрешния ред и нарежданията на организацията, която стопанисва хижата.
(10) Да поддържа чистота в хижата и района около нея.
(11) Да поддържа отоплението и осветлението в хижата, като през зимния период следи за поддържането на подходяща температура в сградния фонд.
(12) Да съдейства при провеждането на противопожарни или спасителни акции.
(13) При нарушения на правилника да взема съответни мерки, без да допуска саморазправа.
(14) Да оказва съдействие на оправомощените длъжностни лица от контролните органи и да им предоставя необходимата информация и документи при поискване.
(15) Да не допуска или отстранява от обекта лица извършващи действия, които нарушават сигурността и спокойствието на посетителите, като се уведомяват общинската охрана или МВР.
(16) Да съставя протоколи за установяване на нанесени вреди (щети). Когато няма съставен протокол, стойността на нанесените вреди (щети) се заплаща от домакина на туристическия обект.

Чл. 16 (1) Да отговаря за спазване на изискванията на:
ППО – за противопожарната и аварийна безопасност;
РЗИ – за санитарно-хигиенните изисквания;
РИОСВ – за опазване екологичната обстановка в района на обекта.
(2) Да настанява посетителите по реда определен в този правилник и да осигурява тяхното спокойствие и сигурност;
(3) Да пази и стопанисва добре  поверената му хижа и инвентара и.
     	(4) Да почиства ежедневно стаите, салоните за хранене, санитарните възли и общите помещения;
(5) Да поддържа в изряден вид прилежащия терен през летния сезон, като почиства и коси тревата, а през зимния период почиства снега около хижата и входовете и обезопасява подстъпите към сградата на хижата;
(6) Да поддържа в изправност всички уреди и съоръжения.

Чл. 17 Домакинът на хижата има право:
а) Да настанява посетителите по реда на правилника.

Б. КОНТРОЛ

Чл. 18 В туристическия обект може да се изпращат служители на община Стралджа, които да контролират как персонала на хижата изпълнява своите задължения, без да се намесват в служебните им задължения. След извършване на контрола съставят доклад до кмета на общината.

ГЛАВА ЧЕТВЪРТА
ЗАДЪЛЖЕНИЯ НА ПОСЕТИТЕЛИТЕ 

Чл. 20 Да са запознати с изискванията на настоящия правилник и да спазват разпоредбите му.

Чл. 21 Да заемат определените им от персонала легла и да ги освобождават до 12.00 часа на следващия ден.

Чл. 22 Да изискват документ за всяка продадена туристическа услуга.

Чл. 23 Да спазват изискванията на противопожарната охрана и да се запознаят със схемата за излизане при пожар.

Чл. 24 Да спазват изискванията на РИОСВ в района на туристическия обект.

Чл. 25 Да спазват реда и хигиената в туристическите кухни и столови.

Чл. 26 Да не злоупотребяват с алкохолни напитки, а пушенето да става само на определените места.

Чл. 27 Да не се изнасят извън обекта постелъчен, кухненски или друг инвентар.

Чл. 28 Да пазят тишина в часовете определени за сън и почивка.

Чл. 29 Да палят огън, устройват биваци и паркират автомобили само на допустимите за целта места.

Чл. 30 (1) Да възстановяват, като заплатя веднага и на място нанесените материални вреди (щети) на туристическия обект, в т.ч. на инвентара и съоръженията в или извън него, установени с протокол за установяване на нанесените материални вреди (щети).
(2) В случай, че нанесените материални вреди (щети) по ал.1 не могат да бъдат заплатени веднага и на място от причинителя, заплащането им се извършва в едноседмичен срок, смятано от датата на съставяне на протокола за установяване на нанесени материални вреди (щети) в касата на община Стралджа или безкасово по банковата сметка на общината.
(3) Материалните вреди (щети) по ал.1 се заплащат в двоен размер на пазарните цени, към момента на причиняването им.
(4) Стойността на нанесените материални вреди (щети) по ал.1 се определя веднага и на място от домакина на обекта, когато е до размер на 100.00 (сто) лева.
(5) Стойността на нанесените материални вреди (щети) над 100 (сто) лева се определя от комисия назначена от Кмета на общината, въз основа на съставения протокол за установяване на нанесени материални вреди (щети). В този случай причинителя на вредите (щетите) заплаща нанесените материални вреди (щети) в едноседмичен срок, считано от съобщението за определяне на тяхната стойност в касата в общината или безкасово по банкова сметка.

Чл. 31 За всяка нощувка, почивка, се издават фактура и касова бележка, същите трябва да се пазят от посетителите през целия престой в обекта.

ГЛАВА ПЕТА
РЕВИЗИИ

Чл. 32 Ревизии по приложението на настоящия правилник могат да извършват:
а) кметът на общината;
б) упълномощени от него лица.

ЗАКЛЮЧИТЕЛНИ РАЗПОРЕДБИ

§.1 Контрол по спазване на настоящия правилник се осъществява от длъжностните лица стопанисващи обекта, определените лица със заповед на кмета на община Стралджа.

